دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
گؤزلریم تیکیلیب، سنسیز یوللارا
گلمه سن نه فایدا؟ گلسن نه فایدا؟
سئوگییله یاناشی، آچیق کؤنلومه
دولماسان نه فایدا؟ دولسان نه فایدا؟
****
دویغولوآنیمدیر دوی فریادیمی
غزل مصراسیندا،سئوگی دادیمی
اورکدن یادیمی ،دیلدن آدیمی
سیلمه سن نه فایدا؟ سیلسن نه فایدا؟
****
ان ظریف تئلم سه ، سازدا پاسلانیم
آغ بولودنغمه ن ده چیمیب ایسلانیم
بوینونا هؤرولوب،داردان آسلانیم
چالماسان نه فایدا؟چالسان نه فایدا؟
****
اؤلومدن سؤز آچیب دیندیرمه منی
اودلو ناله لریم بورویر سنی
فلک ده بویوما توتسا کفنی
سالماسان نه فایدا؟ سالسان نه فایدا؟
****
آیریلیق خزری سی سولدورور منی
(خزر)ین سولماسین گوللو چمنی
قارتالین قایادیر یوردو،مسکنی
بیلمه سن نه فایدا؟ بیلسن نه فایدا؟
Filed under: باشقا شاعیرلر,تورکی شعرلر Türkcə şeirlər | Tagged: گلمسن نه فایدا,گلسن نه فایدا,آذربایجان شعرلری,تورکی شعر |
azb_Arab azb_Arab azb_Arab azb_Arab azb_Arab unk pes_Arab azb_Arab azb_Arab azb_Arab unk pes_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab